**ԱՄՓՈՓԱԹԵՐԹ**

ՄԱՔՍԱՅԻՆ ՄԱՐՄԻՆՆԵՐԻՆ ՎՃԱՐՄԱՆ ԵՆԹԱԿԱ ՄԱՔՍԱՏՈՒՐՔԻ, ԱՎԵԼԱՑՎԱԾ ԱՐԺԵՔԻ ՀԱՐԿԻ, ԱԿՑԻԶԱՅԻՆ ՀԱՐԿԻ, ՄԱՔՍԱՅԻՆ ԳՈՐԾԱՌՆՈՒԹՅՈՒՆՆԵՐԻ ԻՐԱԿԱՆԱՑՄԱՆ ՀԱՄԱՐ ԳԱՆՁՎՈՂ ՊԵՏԱԿԱՆ ՏՈՒՐՔԻ, ՀԱՏՈՒԿ, ՀԱԿԱԳՆԱԳՑՄԱՆ ՈՒ ՓՈԽՀԱՏՈՒՑՄԱՆ ՏՈՒՐՔԵՐԻ, ԲՆԱՊԱՀՊԱՆԱԿԱՆ ՀԱՐԿԻ ԵՎ ՃԱՆԱՊԱՐՀԱՅԻՆ ՀԱՐԿԻ, ՖԻԶԻԿԱԿԱՆ ԱՆՁԱՆՑ ԿՈՂՄԻՑ ԱՆՁՆԱԿԱՆ ՕԳՏԱԳՈՐԾՄԱՆ ԱՊՐԱՆՔՆԵՐԻ ՀԱՄԱՐ ՄԱՔՍԱՅԻՆ ՄԱՐՄԻՆՆԵՐԻՆ ՎՃԱՐՎՈՂ ՄԻԱՍՆԱԿԱՆ ԴՐՈՒՅՔԱՉԱՓԵՐՈՎ ԵՎ ՄԻԱԳՈՒՄԱՐ ՄԱՔՍԱՅԻՆ ՎՃԱՐԻ ՁԵՎՈՎ ՎՃԱՐՎՈՂ ՄԱՔՍԱՏՈՒՐՔԻ ԵՎ ՀԱՐԿԵՐԻ, ԻՆՉՊԵՍ ՆԱԵՎ ԴՐԱՆՑ ՆԿԱՏՄԱՄԲ ՀԱՇՎԱՐԿՎԱԾ ՏՈԿՈՍՆԵՐԻ ՈՒ ՏՈՒՅԺԵՐԻ, ՄԱՔՍԱՅԻՆ ԿԱՆՈՆՆԵՐԻ ԽԱԽՏՈՒՄՆԵՐԻ ՀԱՄԱՐ ԱՌԱՋԱՑԱԾ ՏՈՒԳԱՆՔՆԵՐԻ ԳԾՈՎ ՊԱՐՏԱՎՈՐՈՒԹՅՈՒՆՆԵՐԸ ԿԱՏԱՐԵԼՈՒ ՁԵՎԵՐԸ (ԵՂԱՆԱԿՆԵՐԸ) ՈՒ ՎՃԱՐՄԱՆ ՄԻՋՈՑՆԵՐԸ, ԻՆՉՊԵՍ ՆԱԵՎ ՎՃԱՐՄԱՆ ՊԱՀԸ (ՎՃԱՐԵԼՈՒ ՕՐԸ) ՍԱՀՄԱՆԵԼՈՒ ՄԱՍԻՆ **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆՆԵՐԻ ՄԱՍԻՆ

|  |  |
| --- | --- |
| 1. **«Էլեկտրոնային կառավարման ենթակառուցվածքների ներդրման գրասենյակ» ՓԲԸ**
 | **05.01.2021թ.** |
| **N 1617** |
| 1. Առաջարկում ենք Նախագծում հստակեցնել և առավել մանրամասնել նախատեսված հարկային պարտավորությունների վճարման ձևերն ու միջոցները։ Մասնավորապես՝ Նախագծի 1-ին կետով սահմանվել են վճարման ձևեր (Անկանխիկ ձևով, կանխիկ ձևով, միկրոպրոցեսորային պլաստիկ քարտերի կիրառմամբ, կապի ձեռնարկության միջոցով), որոնց տարանջատումը հստակեցման կարիք ունի, քանի որ պլաստիկ քարտի միջոցով վճարումը արդեն իսկ անկանխիկ վճարում է, իսկ կապի ձեռնարկության միջոցով վճարումը կարող է իրականացվել կանխիկ ձևով։ Ընդ որում՝ Նախագծի 3-րդ կետով վճարման պահի սահմանման մանրամասներ են ներկայացված միայն կանխիկ և անկանխիկ վճարումների համար։ | 1.Ընդունվել է:Նախագծում կատարվել են փոփոխություններ` տարանջատվել են ձևերը և միջոցները:  |
| 2. Նախագծի 2-րդ կետով փաստացիորեն նախատեսված են միայն առևտրային բանկերի, տերմինալների և e-payments.am կայքի միջոցով կատարված վճարումները կատարված լինելու մասին հաստատման միջոցներ հանդիսացող փաստաթղթերը և տեղեկությունները։ Այնինչ վճարումներ կարող են նախատեսվել և իրականացվել նաև ֆինանսական ծառայություններ մատուցող այլ կազմակերպությունների, էլեկտրոոնային դրամապանակների, ինչպես նաև հանրային ծառայությունների միասնական գրասենյակների միջոցով։ | 2.Ընդունվել է:Նախագծում կատարվել են համապատասխան փոփոխություններ: |
| Հաշվի առնելով վերոգրյալը, ինչպես նաև այն, որ պետական մարմինների էլեկտրոնային կառավարման համակարգերի աճին զուգընթաց անհրաժեշտություն է առաջանում հստակեցնելու այլ համակարգերի հետ, այդ թվում՝ ֆինանսական ծառայություններ մատուցող կազմակերպությունների, վճարահաշվարկային գործող համակարգերի փոխկապակցման մեխանիզմները, առաջարկում ենք շահակիր գերատեսչությունների հետ համատեղ քննարկել գանձապետական հաշվեհամարներին փոխանցումների մեխանիզմները կարգը առանձին իրավական ակտով ամրագրելու հարցը։ Հայտնում ենք մեր պատրաստակամությունը ակտիվ աջակցելու նախագծի իրականացմանը: | Ընդունվել է: |
| 1. **ՀՀ Ֆինանսների նախարարություն**
 | **13.01.2021թ.** |
| **N 01/2-4/142-2021** |
| Դիտո­ղություններ և առա­ջար­կու­թյուն­ներ չկան | Ընդունվել է: |
| 1. **ՀՀ էկոնոմիկայի նախարարություն**
 | **13.01.2021թ.** |
| **N 07/200-2021** |
| Առարկություններ և առաջարկություններ չունենք | Ընդունվել է ի գիտություն:  |
| 1. **ՀՀ արդարադատության նախարարություն**
 | **11.03.2021թ.** |
| **N 01/27.2/4928-2021** |
| 1. Նախագծի 1-ին կետի 1-ին ենթակետով Որոշման մեջ լրացվող նոր 1.1-ին կետում «ՀՀ հարկային օրենսգիրք» բառերն անհրաժեշտ է փոխարինել «Հայաստանի Հանրապետության հարկային օրենսգիրք» բառերով:

Բացի այդ, հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները՝ Նախագծի 1-ին կետի 1-ին ենթակետով Որոշման մեջ լրացվող նոր 1.1-ին կետում «Մաքսային կարգավորման մասին», «Պետական տուրքի մասին» բառերից հետո նշված «ՀՀ» բառն անհրաժեշտ է հանել:Նույն դիտարկումը վերաբերելի է նաև «Մաքսային մարմիններին վճարման ենթակա մաքսատուրքը, ավելացված արժեքի հարկը, ակցիզային հարկը, մաքսային գործառնությունների իրականացման համար գանձվող պետական տուրքը, հատուկ, հակագնագցման ու փոխհատուցման տուրքերը, բնապահպանական հարկը և ճանապարհային հարկը, ֆիզիկական անձանց կողմից անձնական օգտագործման ապրանքների համար մաքսային մարմիններին վճարվող միասնական դրույքաչափերով և միագումար մաքսային վճարի ձևով վճարվող մաքսատուրքը և հարկերը, ինչպես նաև դրանց նկատմամբ հաշվարկված տոկոսները ու տույժերը, մաքսային կանոնների խախտումների համար առաջացած տուգանքները վճարելու ձևերը ու միջոցները, ինչպես նաև դրանք վճարելու պարտավորությունը կատարելու պահը (վճարելու օրը) սահմանելու մասին» Հայաստանի Հանրապետության կառավարության որոշման նախագծի 1-ին կետին: | 1. Ընդունվել է:

Նախագծում կատարվել են համապատասխան փոփոխություններ: |
| 1. Նախագծի 2-րդ կետով առաջարկվում է նախատեսել, որ նույն որոշումն ուժի մեջ է մտնելու նույն որոշմամբ սահմանված գործառնությունների իրականացման համար անհրաժեշտ էլեկտրոնային համակարգի գործարկման օրվանից, բայց ոչ ուշ, քան 2021 թվականի մարտի 1-ը:

Այս առումով հարկ ենք համարում նշել, որ Նախագծի 2-րդ կետով նախատեսված որոշման ուժի մեջ մտնելու ժամկետն անհրաժեշտ է վերանայել:Նույն դիտարկումը վերաբերելի է նաև «Մաքսային մարմիններին վճարման ենթակա մաքսատուրքը, ավելացված արժեքի հարկը, ակցիզային հարկը, մաքսային գործառնությունների իրականացման համար գանձվող պետական տուրքը, հատուկ, հակագնագցման ու փոխհատուցման տուրքերը, բնապահպանական հարկը և ճանապարհային հարկը, ֆիզիկական անձանց կողմից անձնական օգտագործման ապրանքների համար մաքսային մարմիններին վճարվող միասնական դրույքաչափերով և միագումար մաքսային վճարի ձևով վճարվող մաքսատուրքը և հարկերը, ինչպես նաև դրանց նկատմամբ հաշվարկված տոկոսները ու տույժերը, մաքսային կանոնների խախտումների համար առաջացած տուգանքները վճարելու ձևերը ու միջոցները, ինչպես նաև դրանք վճարելու պարտավորությունը կատարելու պահը (վճարելու օրը) սահմանելու մասին» Հայաստանի Հանրապետության կառավարության որոշման նախագծի 5-րդ կետին: | 1. Ընդունվել է:

Նախագծում կատարվել են համապատասխան փոփոխություններ: |
| 1. «Մաքսային մարմիններին վճարման ենթակա մաքսատուրքը, ավելացված արժեքի հարկը, ակցիզային հարկը, մաքսային գործառնությունների իրականացման համար գանձվող պետական տուրքը, հատուկ, հակագնագցման ու փոխհատուցման տուրքերը, բնապահպանական հարկը և ճանապարհային հարկը, ֆիզիկական անձանց կողմից անձնական օգտագործման ապրանքների համար մաքսային մարմիններին վճարվող միասնական դրույքաչափերով և միագումար մաքսային վճարի ձևով վճարվող մաքսատուրքը և հարկերը, ինչպես նաև դրանց նկատմամբ հաշվարկված տոկոսները ու տույժերը, մաքսային կանոնների խախտումների համար առաջացած տուգանքները վճարելու ձևերը ու միջոցները, ինչպես նաև դրանք վճարելու պարտավորությունը կատարելու պահը (վճարելու օրը) սահմանելու մասին» Հայաստանի Հանրապետության կառավարության որոշման նախագծի 2-րդ կետում ամրագրված կարգավորումն անհրաժեշտ է շարադասության տեսանկյունից վերանայել և խմբագրել:
 | 1. Ընդունվել է:

Նախագծում կատարվել է համապատասխան փոփոխություն` նախագծի 2-րդ կետում ամրագրված կարգավորումները խմբագրվել են: |
| 1. **ՀՀ Վարչապետի աշխատակազմի իրավաբանական վարչության եզրակացություն**
 | **22.04.2021թ.** |
| **N 02/16.20/12564-2021** |
| Նախագծի նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել սույն որոշման նախագիծը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են *օրենքով լիազորվել ընդունելու ենթաօրենսդրական նորմատիվ իրավական ակտեր*: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Նախագծի նախաբանում նշված հղումները չեն կարող դիտարկվել որպես հիշյալ պահանջներին համապատասխանող հղումներ:Հատկանշական է նաև, որ ՀՀ վարչապետի 2018 թվականի փետրվարի 2-ի **«Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի կիրարկումն ապահովող միջոցառումը հաստատելու մասին» N 74-Ա որոշմամբ նույնպես նախագծի ընդունմանը վերաբերող միջոցառում նախատեսված չէ:** | Ընդունվել է մասնակի:«Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի N 1 հավելվածով հաստատված և 2018 թվականի հունվարի 1-ից ուժի մեջ մտած Եվրասիական տնտեսական միության մաքսային օրենսգրքի 61-րդ հոդվածի 6-րդ մասի համաձայն` մաքսատուրքերը, հարկերը վճարելու ձևերն ու միջոցները, ինչպես նաև դրանք վճարելու պարտավորությունը կատարելու պահը (վճարելու օրը) սահմանվում են այն անդամ պետության օրենսդրությամբ, որտեղ մաքսատուրքերը, հարկերը ենթակա են վճարման: Նույն օրենսգրքի 74-րդ հոդվածի 7-րդ մասի համաձայն` հատուկ, հակագնագցման, փոխհատուցման տուրքերը ենթակա են վճարման այն անդամ պետությունում, որտեղ նույն օրենսգրքի 61-րդ հոդվածին համապատասխան ենթակա են վճարման մաքսատուրքերը, հարկերը: Նույն օրենսգրքի 266-րդ հոդվածի 18-րդ մասի 1-ին պարբերության համաձայն` անձնական օգտագործման ապրանքների հետ կապված մաքսատուրքերի, հարկերի հաշվարկման նպատակով արտարժույթի վերահաշվարկի կարգը, դրանց վճարման պարտավորության կատարման պահը (վճարման ամսաթիվը), մաքսատուրքերի, հարկերի և այլ դրամական միջոցների (փողի) վերադարձի (հաշվանցման) կարգը սահմանվում են նույն օրենսգրքի 7-10-րդ գլուխներին համապատասխան: Մյուս կողմից, «Մաքսային կարգավորման մասին» ՀՀ օրենքով սահմանված կարգավորումները դեռևս չեն համապատասխանեցվել Եվրասիական տնտեսական միության մաքսային օրենսգրքով սահմանված նորմերին, ինչը հաշվի առնելով, վերոնշյալ կետերով Եվրասիական տնտեսական միության անդամ պետությունների՝ մաքսային կարգավորման վերաբերյալ օրենսդրության կանոնակարգմանը վերապահված կարգավորումները ներկայումս ՀՀ օրենսդրությամբ սահմանված չեն:Հայտնում ենք նաև, որ ՀՀ Սահմանադրության 146-րդ հոդվածին համապատասխան, առանց ՀՀ օրենքներում ենթաօրենսդրական ակտ ընդունելու համար լիազորող նորմերի առկայության, հրատապ խնդիրների լուծման նպատակով առկա է նախկինում ՀՀ կառավարության որոշումների ընդունման պրակտիկա: Մասնավորապես, ՀՀ Սահմանադրության 146-րդ հոդվածին համապատասխան` նախկինում ընդունվել են ՀՀ պետական եկամուտների կոմիտեի կողմից մշակված՝ ՀՀ կառավարության 03.10.2019թ. N 1327-Ն, 26.12.2019թ. N 1955-Ն, 17.09.2020թ. N 1550-Ն և 04.02.2021թ. N126-Ն որոշումները:Հաշվի առնելով վերոգրյալը և այն, որ ՀՀ Սահմանադրության 146-րդ հոդվածից բացի Նախագծի ընդունման համար այլ իրավական հիմք ներկայումս ՀՀ օրենսդրությամբ նախատեսված չէ` առաջարկում ենք ստեղծված իրավիճակում ի հայտ եկած խնդիրները կանոնակարգելու անհրաժեշտու-թյունից ելնելով ՀՀ պետական եկամուտների կոմիտեի կողմից ՀՀ Սահմանադրության 146-րդ հոդվածին համապատասխան մշակված նախագիծը ներկայացնել ՀՀ կառավարության քննարկմանը:Ինչ վերաբերում է ՀՀ վարչապետի 2018 թվականի փետրվարի 2-ի «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի կիրարկումն ապահովող միջոցառումը հաստատելու մասին» N 74-Ա որոշմամբ նախագծի ընդունմանը վերաբերող միջոցառում նախատեսված չլինելուն, ապա հայտնում ենք, որ Եվրասիական տնտեսական միության մաքսային օրենսգրքով ազգային օրենսդրությանը վերապահված կարգավորումները նախատեսվում էր ամրագրել «Մաքսային կարգավորման մասին» ՀՀ օրենքով, սակայն ներկայումս նշված օրենքի բովանդակությունը դեռևս չի համապատասխանեցվել Եվրասիական տնտեսական միության մաքսային օրենսգրքին, ուստի աշխատանքային անհրաժեշտությունից և հարցի կարգավորման հրատապությունից ելնելով անհրաժեշտություն է առաջացել նշված դրույթները կարգավորել ՀՀ կառավարության որոշման շրջանակներում: |
| 1. **Հայաստանի Հանրապետության Կենտրոնական բանկ**
 |  |
|  |
| 1. Առաջարկվել է Նախագծի 1-ին կետը շարադրել հետևյալ խմբագրությամբ`

«1.Սահմանել, որ Եվրասիական տնտեսական միության մաքսային օրենսգրքի, Հայաստանի Հանրապետության հարկային օրենսգրքի, «Մաքսային կարգավորման մասին» օրենքի, «Պետական տուրքի մասին» օրենքի և Հայաստանի Հանրապետության մաքսային օրենսգրքի համաձայն մաքսային մարմիններին վճարման ենթակա մաքսատուրքը, ավելացված արժեքի հարկը, ակցիզային հարկը, մաքսային գործառնությունների իրականացման համար պետական տուրքը, հատուկ, հակագնագցման ու փոխհատուցման տուրքերը, բնապահպանական հարկը և ճանապարհային հարկը, ֆիզիկական անձանց կողմից անձնական օգտագործման ապրանքների համար մաքսային մարմիններին վճարվող միասնական դրույքաչափերով և միագումար մաքսային վճարի ձևով վճարվող մաքսատուրքը և հարկերը, ինչպես նաև դրանց նկատմամբ հաշվարկված տոկոսների ու տույժերի, մաքսային կանոնների խախտումների համար առաջացած տուգանքները (այսուհետ՝ Մաքսավճարներ) կարող են ֆինանսական կազմակերպությանը վճարվել հետևյալ եղանակներով.1. Անկանխիկ եղանակով,
2. Կանխիկ եղանակով։»
 | 1. Ընդունվել է:

Նախագծի 1-ին կետը խմբագրվել է և աշխատանքային կարգով համաձայնեցվել է ՀՀ Կենտրոնական բանկի հետ: |
| 1. Առաջարկվել է Նախագծի 2-րդ կետը շարադրել հետևյալ խմբագրությամբ`

«2.Մաքսավճարների պարտավորությունների դիմաց վճարում ընդունող ֆինանսական կազմակերպությունները, ինչպես նաև վճարային միջոցները (գործիքները).2․1 Մաքսավճարների (պարտավորությունների) դիմաց վճարումների ընդունումը՝ անկանխիկ կամ կանխիկ եղանակով իրականացվում է․1. հայաստանյան և օտարերկրյա վճարահաշվարկային ծառայություն մատուցող կազմակերպությունների (բանկերի, վճարահաշվարկային կազմակերպությունների) միջոցով (այսուհետ՝ Ֆինանսական կազմակերպություն)։
2. Պետական վճարումների էլեկտրոնային հարթակի (e-payments) միջոցով։

2․2 Ձևավորված մաքսավճարների հետ կապված պարտավորությունների մարումը իրականացվում է ա/ անկանխիկ եղանակով՝ դրամական միջոցները վճարողի բանկային հաշվից դեպի Գանձապետարանի կողմից սպասարկող մաքսային համապատասխան հաշվին փոխանցելու արդյունքում։բ/ հաշվանցի արդյունքում՝ որը կատարվում է Գանձապետարանի կողմից սպասարկող մաքսային համապատասխան հաշվին որպես կանխավճար փոխանցված (առկա) դրամական միջոցների և ձևավորված պարտավորությունների միջև։գ/ կանխիկ եղանակով՝ վճարողի կողմից կանխիկ դրամական միջոցները համապատասխան սպասարկող ֆինանսական կազմակերպության միջոցով դեպի սահմանված գանձապետական հաշվին փոխանցելու արդյունքում»։2․3 Մաքսավճարների (պարտավորությունների) դիմաց վճարումները կարող են իրականացվել հետևյալ վճարային գործիքներով (միջոցներով)․ ա/ բանկային հաշվից փոխանցման միջոցով՝ ներկայացնելով վճարման հանձնարարական (էլեկտրոնային կամ թղթային եղանակով)։բ/ կանխիկ միջոցներով փոխանցման նպատակով կարգադրություն ներկայացնելով (այդ թվում՝ վճարային տերմինալների միջոցով)։գ/ վճարային քարտերի կիրառման միջոցով, այդ թվում վիրտուալ միջավայրում։դ/ էլեկտրոնային փողերի կիրառման միջոցով։ե/ ՀՀ կենտրոնական բանկի կողմից կարգավորվող այլ վճարային գործիքներով և/կամ միջոցներով։» | 1. Ընդունվել է մասնակի:

Նախագծի 2-րդ կետում առաջարկվող փոփոխությունները շարադրվել են Նախագծի 2-րդ, 3-րդ և 4-րդ կետերում և աշխատանքային կարգով համաձայնեցվել են ՀՀ Կենտրոնական բանկի հետ:  |
| 1. Առաջարկվել է Նախագծի 3-րդ կետը շարադրել հետևյալ խմբագրությամբ`

«Մաքսային մարմնի կողմից ապրանքները բացթողնելու համար հայտարարատուի կողմից մաքսավճարները վճարված լինելու փաստը հաստատվում է հետևյալ փաստաթղթերով և տեղեկություններով` Եվրասիական տնտեսական միության մաքսային օրենսգրքով սահմանված ապրանքների բացթողնման պայմանների պահպանմամբ.1. մաքսային մարմիններին Հայաստանի Հանրապետության ֆինանսների նախարարության գանձապետական համակարգի միջոցով՝ օրական կտրվածքով, համապատասխան հաշիվներին (ըստ բյուջետային դասակարգման ծածկագրերի՝ առկայության դեպքում) կատարված մուտքերի վերաբերյալ հաշվետվությունների ձևերից արտածվող տեղեկություններով,
2. պետական վճարումների էլեկտրոնային համակարգի կողմից գեներացված անդորրագիրը կամ անդորրագրի 20 նիշանոց ծածկագիրը, այն դեպքում, երբ Վճարները վճարվել են պետական վճարումների էլեկտրոնային համակարգի միջոցով (e-payments),

3) Ֆինանսական կազմակերպության կողմից տրամադրված՝ Կենտրոնական բանկի խորհրդի 14 հոկտեմբերի 2016թ-ի թիվ 168-ն որոշման համաձայն, վճարային ծառայության կատարման ժամանակ տրամադրվող համապատասխան անդորրագրով (թղթային կամ էլեկտրոնային)։» | 1. Ընդունվել է:

Նախագծի 3-րդ կետում առաջարկվող փոփոխությունները շարադրվել են Նախագծի 5-րդ կետում և աշխատանքային կարգով համաձայնեցվել է ՀՀ Կենտրոնական բանկի հետ: |
| 1. Առաջարկվել է Նախագծի 4-րդ կետը շարադրել հետևյալ խմբագրությամբ`

«4․Սույն որոշման իմաստով մաքսավճարների վճարելու պարտավորությունը կատարելու հետ կապված վճարման պահ է դիտարկվելու․1. կանխիկ միջոցներով վճարման դեպքում՝ հայտարարատուի կողմից ֆինանսական կազմակերպության դրամարկղ (վճարային տերմինալ) կանխիկ միջոցների մուտքագրման ժամանակ այդ գործառնությունը հավաստող և հայտարարատուին տրամադրված անդորրագրի վրա նշված տրամադրման ամսաթիվը և ժամը ։
2. անկանխիկ եղանակով վճարման դեպքում՝ հայտարարատուի հաշվից փոխանցվող միջոցների ելքագրման ժամանակ այդ գործառնությունը հավաստող և հայտարարատուին տրամադրված անդորրագրի վրա նշված տրամադրման ամսաթիվը և ժամը։
3. Գանձապետական միասնական հաշվին հայտարարատուի համար (գերավճարների) կամ կանխավճարների առկայության դեպքում` այդ գումարի չափով մաքսային պարտավորության հետ հաշվանցի իրականացման պահը (ամսաթիվը, ժամը)։ Ընդ որում՝ հաշվանցը իրականացվում է հիմք ընդունելով հայտարարատուի կողմից մաքսային մարմնին ուղղված համապատասխան էլեկտրոնային կամ թղթային կարգադրությանը (դիմումը)։»
 | 1. Ընդունվել է:

Նախագծի 4-րդ կետում առաջարկվող փոփոխությունները շարադրվել են Նախագծի 6-րդ և 7-րդ կետերում և աշխատանքային կարգով համաձայնեցվել են ՀՀ Կենտրոնական բանկի հետ: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի վերնագիրը շարադրել հետևյալ խմբագրությամբ.

«ՄԱՔՍԱՅԻՆ ՄԱՐՄԻՆՆԵՐԻՆ ՎՃԱՐՄԱՆ ԵՆԹԱԿԱ ՄԱՔՍԱՏՈՒՐՔԸ, ԱՎԵԼԱՑՎԱԾ ԱՐԺԵՔԻ ՀԱՐԿԸ, ԱԿՑԻԶԱՅԻՆ ՀԱՐԿԸ, ՄԱՔՍԱՅԻՆ ԳՈՐԾԱՌՆՈՒԹՅՈՒՆՆԵՐԻ ԻՐԱԿԱՆԱՑՄԱՆ ՀԱՄԱՐ ԳԱՆՁՎՈՂ ՊԵՏԱԿԱՆ ՏՈՒՐՔԸ, ՀԱՏՈՒԿ, ՀԱԿԱԳՆԱԳՑՄԱՆ ՈՒ ՓՈԽՀԱՏՈՒՑՄԱՆ ՏՈՒՐՔԵՐԸ, ԲՆԱՊԱՀՊԱՆԱԿԱՆ ՀԱՐԿԸ և ՃԱՆԱՊԱՐՀԱՅԻՆ ՀԱՐԿԸ, ՖԻԶԻԿԱԿԱՆ ԱՆՁԱՆՑ ԿՈՂՄԻՑ ԱՆՁՆԱԿԱՆ ՕԳՏԱԳՈՐԾՄԱՆ ԱՊՐԱՆՔՆԵՐԻ ՀԱՄԱՐ ՄԱՔՍԱՅԻՆ ՄԱՐՄԻՆՆԵՐԻՆ ՎՃԱՐՎՈՂ ՄԻԱՍՆԱԿԱՆ ԴՐՈՒՅՔԱՉԱՓԵՐՈՎ ԵՎ ՄԻԱԳՈՒՄԱՐ ՄԱՔՍԱՅԻՆ ՎՃԱՐԻ ՁԵՎՈՎ ՎՃԱՐՎՈՂ ՄԱՔՍԱՏՈՒՐՔԸ ԵՎ ՀԱՐԿԵՐԸ, ԻՆՉՊԵՍ ՆԱԵՎ ԴՐԱՆՑ ՆԿԱՏՄԱՄԲ ՀԱՇՎԱՐԿՎԱԾ ՏՈԿՈՍՆԵՐԸ ՈՒ ՏՈՒՅԺԵՐԸ, ՄԱՔՍԱՅԻՆ ԿԱՆՈՆՆԵՐԻ ԽԱԽՏՈՒՄՆԵՐԻ ՀԱՄԱՐ ԱՌԱՋԱՑԱԾ ՏՈՒԳԱՆՔՆԵՐԸ ՎՃԱՐՄԱՆ ՊԱՐՏԱՎՈՐՈՒԹՅՈՒՆԸ ԿԱՏԱՐԵԼՈՒ ԵՂԱՆԱԿՆԵՐԸ ՈՒ ՎՃԱՐԱՅԻՆ ՄԻՋՈՑՆԵՐԸ, ԻՆՉՊԵՍ ՆԱԵՎ ՎՃԱՐՄԱՆ ՊԱՀԸ ՍԱՀՄԱՆԵԼՈՒ ՄԱՍԻՆ» | 1. Ընդունվել է մասնակի:

Նախագծի վերնագրում և ողջ տեքստում կիրառվում է ձևերը (եղանակները) և վճարման պահը(վճարելու օրը) բառերը` հիմք ընդունելով Եվրասիական տնտեսական միության մաքսային օրենսգրքի 61-րդ հոդվածի 6-րդ մասը: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի 4-րդ կետի 1-ին պարբերությունը շարադրել հետևյալ խմբագրությամբ.

«4. Պարտավորությունների մարումը մաքսային մարմիններին իրականացվում է․» | 1. Ընդունվել է մասնակի:

Նախագծի 3-րդ կետը խմբագրվել է` լրացվել է էլեկտրոնային համակարգի կիրառության առնչությամբ դրույթ: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի 5-րդ կետի 1-ին ենթակետում առաջարկվել է «հանձնարարական» բառից հետո ավելացնել «(թղթային կամ էլեկտրոնային եղանակով)» բառերը:
 | 1. Չի ընդունվել:

Նախագծի 4-րդ ենթակետի 1-ին ենթակետում նպատակահարմար չի համարվել մանրա­մաս­նեց­նել վճարման հանձնարարա­կան­ների տեսակները` հաշվի առնելով այն, որ առկա դրույթը արդեն իսկ ներառում է և՛ էլեկտրոնային, և՛ թղթային ներկայացնելու հնարավորություն: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի 5-րդ կետի 2-րդ ենթակետը շարադրել հետևյալ խմբագրությամբ.

«կանխիկ դրամական միջոցներով փոխանցման նպատակով կարգադրություն ներկայացնելով (այդ թվում՝ վճարային տերմինալների միջոցով)։» | 1. Ընդունվել է:

Նախագծի 4-րդ կետի 2-րդ ենթակետը խմբագրվել է: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի 6-րդ կետի 3-րդ ենթակետ շարադրել հետևյալ խմբագրությամբ.

«Ֆինանսական կազմակերպության կողմից տրամադրված՝ Կենտրոնական բանկի խորհրդի 14 հոկտեմբերի 2016թ-ի թիվ 168-ն որոշման համաձայն, վճարային ծառայության կատարման ժամանակ տրամադրվող համապատասխան անդորրագրով (թղթային կամ էլեկտրոնային անդորրագիր)։» | 1. Չի ընդունվել:

Նախագծի 5-րդ ենթակետի 3-րդ ենթակետում նպատակահարմար չի համարվել մանրա­մաս­նեց­նել համապատասխան անդորրագրի տեսակները` հաշվի առնելով այն, որ առկա դրույթը արդեն իսկ ներառում է և՛ էլեկտրոնային, և՛ թղթային ներկայացնելու հնարավորություն: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի 7-րդ կետի 3-րդ ենթակետ շարադրել հետևյալ խմբագրությամբ.

«վճարման պարտավորություն կրող անձի հետ կապված համապատասխան գանձապետական հաշիվներին ավել վճարված գումարների կամ կանխավճարների առկայության դեպքում` այդ գումարի չափով պարտավորության հաշվանցման պահը (ամսաթիվը, ժամը)։ Ընդ որում՝ հաշվանցումը իրականացվում է հիմք ընդունելով վճարման պարտավորություն ունեցող անձի կողմից մաքսային մարմնին ուղղված համապատասխան կարգադրության (դիմումի) հիման վրա սահմանված ընթացակարգի համաձայն ։» | 1. Ընդունվել է:

Նախագծի 6-րդ կետի 3-րդ ենթակետը խմագրվել է: |
| 1. Առաջարկվել է աշխատանքային կարգով ուղարկված Նախագծի լրամշակված տարբերակի 7-րդ կետի 3-րդ ենթակետ շարադրել հետևյալ խմբագրությամբ.

«Սույն որոշման 5-րդ կետի 2-րդ ենթակետով սահմանված՝ վճարային տերմինալների միջոցով պարտավորության կատարման դեպքում, ապրանքները բացթողնելու համար վճարման պարտավորություն կրող անձի կողմից սույն որոշման 1-ին կետով նախատեսված՝ մաքսային մարմիններին վճարման ենթակա վճարների վճարված լինելու փաստը մաքսային մարմինների կողմից հաստատված է համարվում սույն որոշման 6-րդ կետի 1-ին կամ 3-րդ ենթակետով սահմանված տեղեկության առկայության դեպքում:» | 1. Չի ընդունվել:

Նախագծով նպատակահարմար է համարվել նախատեսել, որ վճարային տերմինալների միջոցով պարտավորության կատարման դեպքում, ապրանքները բացթողնելու համար վճարման պարտավորություն կրող անձի կողմից սույն որոշման 1-ին կետով նախատեսված՝ մաքսային մարմիններին վճարման ենթակա վճարների վճարված լինելու փաստը մաքսային մարմինների կողմից հաստատված է համարվում միայն պետական վճարումների էլեկտրոնային համակարգի կողմից գեներացված անդորրագրով կամ անդորրագրի 20 նիշանոց ծածկագրի ներկայացմամբ: |